title: "Brest (Prowins)"
text: "Det Brest Prowins (\u00fc\u00fcb Witjr\u00fcs: \u0411\u0440\u044d\u0301\u0441\u0446\u043a\u0430\u044f \u0432\u043e\u0301\u0431\u043b\u0430\u0441\u0446\u044c Br\u00e9sckaja v\u00f3b\u0142as\u0107 [\u02c8br\u025bstskaja \u02c8v\u0254blasts\u02b2]; \u00fc\u00fcb R\u00fcs: \u0411\u0440\u0435\u0301\u0441\u0442\u0441\u043a\u0430\u044f \u043e\u0301\u0431\u043b\u0430\u0441\u0442\u044c Br\u00e9stskaja \u00f3blast\u2019 [\u02c8br\u02b2es\u02d0k\u0259j\u0259 \u02c8ob\u026b\u0259s\u02b2t\u02b2] of [\u02c8br\u02b2est\u0361sk\u0259j\u0259 \u02c8ob\u026b\u0259s\u02b2t\u02b2]) as ian faan d\u00f6n seeks prowinsen faan Witjruslun. At prowins leit uun a s\u00fc\u00fcdwaast faan't lun. Uun a nuurd leit det Hrodna Prowins, uun a nuurduast det Minsk Prowins, uun a s\u00fc\u00fcduast det Homelj Prowins, uun a s\u00fc\u00fcd at Ukraine an uun a waast Poolen. Det hee 1.401.177 lidj (2009). At hoodsteed faan't prowins as Brest.\n\nGeografii\nDe Belawescha Puschtscha Natschunaalpark leit uun a waast faan't prowins.\n\nIndialing faan Ferwalting\nDet Brest Prowins hee trii steeden (Baranawitschy, Brest an Pinsk) an 16 distrikten (\u00fc\u00fcb Witjr\u00fcs: \u0440\u0430\u0451\u043d\u044b raj\u00f3ny, \u00fc\u00fcb R\u00fcs: \u0440\u0430\u0439\u043e\u0301\u043d\u044b raj\u00f3ny):\n\nBef\u00f6lkring\n14. Oktuuber 2009 jaft at en folksteeling uun Witjruslun. Efter a resultooten hee det Brest Prowins 1.401.177 lidj: 980.851 diarfaan lewet uun steeden an 399.540 \u00fc\u00fcb't lun.\n\nResultooten faan iarer folksteelingen:\n1979 - 1.363.526\n1989 - 1.458.360\n1999 - 1.485.100\n\nHistoore\n\nAt prowins wurd 1939 gr\u00fcnjlaanjen. Faan 1921 tu 1939 wiar at teritoorium faan't prowins faan daaling dial faan det Polesien Wojwodskap uun Poolen. Uun de Naist W\u00e4\u00e4ltkrich wurd at prowins faan det tjiisk armee besaatet. Det Pinsk Prowins wurd 8. Janewoore 1954 ufskaafet an wurd dial faan't prowins. De likedening dai wurd det Baranawitschy Prowins ufskaafet an det s\u00fc\u00fcduast dial diarfaan wurd dial faan\u2019t prowins.\n\nPers\u00f6\u00f6nelkhaiden\n Aleh Jermalowitsch (1955-), witjr\u00fcs diplomaat, uun de Iwatsewitschy Distrikt b\u00e4\u00e4ren.\n Ryhor Lasjko (1948-), witjr\u00fcs histooriker, uun de Luninets Distrikt b\u00e4\u00e4ren.\n Michail Rudkouski (1936-1991), witjr\u00fcs dachter an auersaater, uun de Hantsawitschy Distrikt b\u00e4\u00e4ren.\n Mikalaj Seljaschtschuk (1947-1996), witjr\u00fcs konstmooler, uun de Malaryta Distrikt b\u00e4\u00e4ren.\n Mikalaj Trusch (1948-), witjr\u00fcs matemaatiker, uun de Drahitschyn Distrikt b\u00e4\u00e4ren.\n Swjatlana Tsichanowskaja (1982-), witjr\u00fcs b\u00fcrgerrochtler, uun de Luninets Distrikt b\u00e4\u00e4ren.\n\nKwelen"